**คณะสัตวแพทยศาสตร์ มข. จัดโครงการ “อบรมเชิงปฏิบัติการถ่ายภาพเบื้องต้น” ประจำปี 2562**

เมื่อวันเสาร์ที่ 23 กุมภาพันธ์ 2562 ที่ผ่านมา คณะสัตวแพทยศาสตร์ มหาวิทยาลัยขอนแก่น โดยชุมนุมถ่ายภาพในสังกัดสโมสรนักศึกษาคณะได้จัดโครงการ **“อบรมเชิงปฏิบัติการถ่ายภาพเบื้องต้น ”** โดยมีวัตถุประสงค์เพื่อให้นักศึกษาที่เข้าร่วมโครงการได้เรียนรู้วิธีการถ่ายภาพ รวมถึงเทคนิคต่างๆ ซึ่งสามารถนำไปใช้ในการถ่ายภาพในการจัดกิจกรรมต่างๆ ใช้ในชีวิตประจำวันและการทำงานที่เกี่ยวข้องกับการใช้เทคโนโลยีการถ่ายภาพ การจัดกิจกรรมในครั้งนี้ ในช่วงเช้ามีวิทยากรจากบริษัทแคนนอนมาบรรยายให้ความรู้ เทคนิคต่างๆ ในการถ่ายภาพ หลังจากนั้นช่วงบ่าย ได้ปฏิบัติการถ่ายภาพในสวนสาธารณะรอบบึงสีฐาน ดอกกาลปพฤกษ์ในเขตมหาวิทยาลัยขอนแก่น มีนักศึกษาชั้นปีที่ 1-4 เข้าร่วมโครงการ ทั้งหมด 28 คน โดยมี **ผศ.น.สพ.ดร.วีรพล ทวีนันท์** เป็นอาจารย์ที่ปรึกษาโครงการ